b'\n_START_ARTICLE_\nLongthorpe Tower\n_START_PARAGRAPH_\nLongthorpe Tower er et middelalderligt beboelsest\xc3\xa5rn fra 1300-tallet, der st\xc3\xa5r i landsbyen Longthorpe omkring 3 km vest for Peterborough i Cambridgeshire, England. Det er ber\xc3\xb8mt for sine velbevarede freskoer.\n_START_SECTION_\nHistorie\n_START_PARAGRAPH_\nI begyndelsen af 1300-tallet opf\xc3\xb8rte Robert Thorpe t\xc3\xa5rnet som en udvidelse til en eksisterende forskanset herreg\xc3\xa5rd._NEWLINE_Thorpe havde tjent sine penge i den lokale Peterborough Abbey, og byen har muligvis v\xc3\xa6ret et statussymbol for ham. T\xc3\xa5rnet har tre etager, og stueetagen blev oprindeligt designet til at v\xc3\xa6re beboelse for Thorpe._NEWLINE_T\xc3\xa5rnet er bedst kendt for sine velbevarede v\xc3\xa6gmalerier, som blev udf\xc3\xb8rt omkring \xc3\xa5r 1330. Malerierne viser religi\xc3\xb8se, sekul\xc3\xa6re og morale temaer, og kvaliteten er meget h\xc3\xb8j for at stykke provensielt arbejde. Det blev kalket over omkring reformationen og forblev gemt, indtil de blev genopdaget i 1940\'erne. Historikeren Clive Rouse mener, at "der ikke findes sammelignelige komplette malerier fra et s\xc3\xa5 tidligt tidspunkt i England"._NEWLINE_Ejendommen ejes af English Heritage og er en listed building af f\xc3\xb8rste grad, og et Scheduled Monument (fredet bygning).'